text: [{"text_idx": "#000005", "text": "Nakita sab sa video nga dunay usa ka batan-on nga gikuninitan sa ubang mga batan-on gipuli-pulihan og sumbag ug patid bisan kini nag-ubo na tunga sa dalan."}, {"text_idx": "#000007", "text": "Ang talan-awon makaalarma ug makapabalaka sa mga ginikanan nga dunay mga anak nga kaparehas og edad sa mga nalambigit diha sa video."}, {"text_idx": "#000008", "text": "Mas makahadlok pa gyud hunahunaon nga dunay mga walay labot nga mga tawo nga mag-apil apil og pasakit niadtong nalup-og na."}, {"text_idx": "#000009", "text": "Subo sab kaayo tan-awon nga dunay polis nga misanta sa mga nangulata, apan wala makita kun dunay gipangdakop sa maong hitabo o kun nailhan na ba ang mga kabataang nalambigit."}, {"text_idx": "#000010", "text": "Dunay mga balaod batok aning pagpanakit sa uban, duna say ordinansa ang siyudad pagpakgang sa mga ingon niini nga hitabo sama sa Curfew Ordinance."}, {"text_idx": "#000011", "text": "Kanang paglaag-laag tinuod kabahin sa ilang patubo sa pagkabatan-on apan kinahang responsable sila sa ilang kaugalingon ug mga panghimuon diha sa gawas. Kinahanglang magpabilin ang disiplina."}, {"text_idx": "#000012", "text": "Nga unta, pun-an pa ang mga polis nga magbantay aning mga lugar nga gikahimutangan aning mga imnanan ilabi na kanang paboritong adtuon sa mga batan-on diin pirmeng dunay bikilbikil bisan gamay ra kaayo ang hinungdan."}, {"text_idx": "#000013", "text": "Ang kawalay disiplina sa kaugalingon ug magpatara kun makagawas sa balay posibleng moresulta sa pagkaguba sa ilang kaugmaon o ilang ikamatay."}, {"text_idx": "#000014", "text": "Magsilbi unta kining leksyon sa tanan, dili lang sa mga ginikanan kondili sa mismong mga kabatan-onan."}]